
Еуразиялық экономикалық одаққа мүше мемлекеттерде ұйымдастырылған сауда-саттықта бағалы қағаздарды орналастыруға және айналысқа жіберуге 
трансшекаралық рұқсат беру туралы 
КЕЛІСІМ
							
Бұдан әрі мүше мемлекеттер деп аталатын Еуразиялық экономикалық одаққа мүше мемлекеттер
2014 жылғы 29 мамырдағы Еуразиялық экономикалық одақ туралы шартты негізге ала отырып,
ортақ қаржы нарығының Еуразиялық экономикалық одақ (бұдан әрі – Одақ) шеңберінде жұмыс істеуі, мүше мемлекеттердің биржа кеңістігінде бағалы қағаздармен эмиссиялық және сауда операцияларын жүзеге асыру еркіндігін қамтамасыз ету үшін тиісті жағдайлар жасау мақсатында,
қаржы қызметтерінің тұтынушылар мен инвесторлардың құқықтарын және заңды мүдделерін қорғауды қамтамасыз етуге ұмтылысқа ортақтаса отырып,
мүше мемлекеттердің биржалық нарықтары өтімділігінің өсуі үшін жағдай жасау қажеттігін мойындай отырып,
мүше мемлекеттердің қаржы нарықтарын дамытуды ынталандыру мақсатында мүше мемлекеттердің сауда және инвестициялық ынтымақтастығын нығайтуға мүдделілік білдіре отырып,
әрбір мүше мемлекеттің экономикалық мүдделерін ескере келе, тең құқықтық және өзара пайда қағидаттарына сүйене отырып,
төмендегілер туралы келісті:

1-бап

Осы Келісімнің мақсаттары үшін мынадай мағынаны білдіретін ұғымдар пайдаланылады:
«қатар орналастыру» – бағалы қағаздарды әртүрлі мүше мемлекеттердің 2 не одан да көп биржаларында (сауда-саттықты ұйымдастырушыларында) бір мезгілде орналастыру;
«ақпаратты жария ету» – ақпарат жария етілетін мүше мемлекеттің заңнамасында белгіленген рәсімге, сондай-ақ аумағында эмитент тіркелген мүше мемлекеттің жоғары санатты тізімге эмитенттің бағалы қағаздарын енгізуді жүзеге асырған биржасының (сауда-саттықты ұйымдастырушының) талаптарына және трансшекаралық рұқсат берген биржаның (сауда-саттықты ұйымдастырушының) талаптарына сәйкес мүше мемлекеттердің резиденттері болып саналатын барлық мүдделі тұлғалар үшін ақпараттың қолжетімді болуын қамтамасыз ету;
«жоғары санатты тізім» – ұйымдастырылған сауда-саттықта орналастыруға және (немесе) айналысқа жіберуге рұқсат беру бойынша биржа (сауда-саттықты ұйымдастырушы) белгілеген ең қатаң талаптарға (бағалы қағаздардың әрбір түрі бойынша) сәйкес келетін бағалы қағаздар жиынтығы;
«трансшекаралық рұқсат» – биржаның (сауда-саттықты ұйымдастырушының) тиісті шешім қабылдауы арқылы бір мүше мемлекетте өткізілетін ұйымдастырылған сауда-саттықта басқа мүше мемлекет эмитентінің бағалы қағаздарын орналастыруға (оның ішінде қатар орналастыруға) және (немесе) айналысқа жіберуге рұқсат беруі;
«уәкілетті орган» – қаржы нарығы саласында ерекше құқықтық режим қолданылатын мүше мемлекеттердің юрисдикцияларында (аумақтарында) ғана өкілеттіктері бар органдарды есепке алмағанда, мүше мемлекеттің заңнамасына сәйкес, бағалы қағаздарды эмиссиялау, орналастыру және айналысқа жіберу рәсімдерін, биржалардың (сауда-саттықты ұйымдастырушылардың) және бағалы қағаздар нарығындағы өзге де қатысушылардың қызметін (лицензиялауды және (немесе) қадағалауды (бақылауды) қоса алғанда) реттеуді жүзеге асыру бойынша өкілеттіктері бар осы мүше мемлекеттің органы;
«бағалы қағаздар» – аумағында эмитент тіркелген мүше мемлекетте биржа (сауда-саттықты ұйымдастырушы) орналастыру және (немесе) айналысқа жіберу үшін қабылдаған эмитенттің акциялары мен облигациялары.
Осы Келісімде пайдаланылатын өзге ұғымдар 2014 жылғы                 29 мамырдағы Еуразиялық экономикалық одақ туралы шартта және Одақ шеңберіндегі халықаралық шарттарда айқындалған мәндерде қолданылады. 

2-бап 

1. Осы Келісімнің мәні бағалы қағаздарға трансшекаралық рұқсатты қамтамасыз ету болып табылады.
2. Әрбір мүше мемлекет өз аумағында тіркелген биржаларға (сауда-саттықты ұйымдастырушыларға) (бұдан әрі – биржа (сауда-саттықты  ұйымдастырушы) тіркелген мемлекет) басқа мүше мемлекеттерде тіркелген (сәйкестендіру нөмірі берілген) бағалы қағаздарды орналастыруға (қатар орналастыруға) және (немесе) айналысқа жіберуге қолайлылығы осы мүше мемлекетте тіркелген (сәйкестендіру нөмірі берілген) бағалы қағаздарға рұқсат беру үшін қойылатын шарттардан кем болмайтын шарттарда жіберуді жүзеге асыру мүмкіндігін осы Келісім талаптарының сақталуын ескере отырып қамтамасыз етеді.
3. Әрбір мүше мемлекет өз аумағында тіркелген эмитенттерге осы Келісім талаптары сақталған жағдайда, трансшекаралық рұқсат алуды бастау мүмкіндігін қамтамасыз етеді.
Эмитент өзі аумағында тіркелген мүше мемлекеттің (бұдан әрі –эмитент тіркелген мемлекет) заңнамасында белгіленген бағалы қағаздарды осы мемлекеттен тыс орналастыруды (айналысқа жіберуді) ұйымдастыруға қойылатын талаптарды сақтауға тиіс.
4. Осы Келісімнің ережелері:
а) қаржы нарығы саласында ерекше құқықтық режим қолданылатын мүше мемлекеттердің юрисдикциялары (аумақтары) шеңберінде ғана қолданылатын нормативтік құқықтық актілерге (ережелерге) сәйкес тіркелген (сәйкестендіру нөмірі берілген) бағалы қағаздарға;
б) қызметін қаржы нарығы саласында ерекше құқықтық режим қолданылатын мүше мемлекеттердің юрисдикциялары (аумақтары) шеңберінде ғана қолданылатын нормативтік құқықтық актілерге (ережелерге) сәйкес жүзеге асыратын биржаларға (сауда-саттықты  ұйымдастырушыларға) қатысты қолданылмайды.
5. Осы Келісім трансшекаралық рұқсат алуға эмитент емес тұлға бастама жасаған жағдайларға қатысты қолданылмайды. 

3-бап

1. Биржа (сауда-саттықты ұйымдастырушы) мынадай шарттар қатар орындалған кезде:
а) эмитент тіркелген мемлекетте бағалы қағаздар шығарылымын тіркеу (мемлекеттік тіркеу) осы мемлекеттің заңнамасында белгіленген тәртіпке сай жүзеге асырылған не сәйкестендіру нөмірін беру жүзеге асырылған болса;
б) трансшекаралық рұқсат алуға мүше мемлекеттердің бір немесе бірнеше биржаларында (сауда-саттықты ұйымдастырушыларында) бастама жасалған бағалы қағаздар шығарылымы эмитент тіркелген мемлекеттің биржасындағы (сауда-саттықты ұйымдастырушысындағы) жоғары санатты тізімге енгізілген болса трансшекаралық рұқсат береді.
2. Трансшекаралық рұқсат берген биржа (сауда-саттықты  ұйымдастырушы) тіркелген мемлекеттің уәкілетті органында бағалы қағаздар проспектісін, бағалы қағаздарды шығару және (немесе) орналастыру қорытындылары туралы есепті, бағалы қағаздар эмиссиясы процесін сүйемелдейтін өзге құжаттарды тіркеу талап етілмейді.

4-бап

Сауда жүйесінде осы мәміле жасалған биржа (сауда-саттықты  ұйымдастырушы) тіркелген мемлекет трансшекаралық рұқсат берілген бағалы қағаздар жөнінде мәміле жасау орны ретінде танылады.
[bookmark: Par67]
5-бап

 1. Уәкілетті органдар қажет болған жағдайда және тиісті мүше мемлекеттің заңнамасында белгіленген құзыреті аясында мүше мемлекеттердің биржаларына (сауда-саттықты ұйымдастырушыларына) биржалар (сауда-саттықты ұйымдастырушылар) арасында өзара іс-қимыл орнатуға (оның ішінде биржалардың (сауда-саттықты ұйымдастырушылардың) тиісті шарттар жасасуы арқылы) ықпал етеді.
2. Осы Келісімді іске асыру шеңберінде бір мүше мемлекеттің уәкілетті органы басқа мүше мемлекеттің биржасына (сауда-саттықты ұйымдастырушысына) (оның сұратуы бойынша) 
осы уәкілетті орган оларға қатысты реттеу және (немесе) қадағалау (бақылау) жөніндегі өкілеттіктерді иеленетін эмитенттерге қойылатын өзінің мүше мемлекеті заңнамасының талаптарымен байланысты ақпарат ұсыну нысанында жәрдем көрсетеді.
2. Осы Келісімді іске асыру шеңберінде бір мүше мемлекеттің уәкілетті органы басқа мүше мемлекеттің биржасына (сауда-саттықты ұйымдастырушысына) (оның сұратуы бойынша), аталған уәкілетті орган эмитенттерге қатысты реттеу және (немесе) қадағалау (бақылау) өкілеттіктеріне ие болған жағдайда, сол эмитенттерге қатысты өз мемлекетінің заңнамасында белгіленген талаптар туралы ақпарат беру арқылы жәрдемдеседі.
6-бап

1. Трансшекаралық рұқсат алу мақсатында эмитент мүше мемлекеттің биржасына (сауда-саттықты ұйымдастырушысына) осы мемлекеттің уәкілетті органы және (немесе) биржа (сауда-саттықты ұйымдастырушы) белгілеген тәртіпке сәйкес құжаттарды жібереді.
 2. Биржа (сауда-саттықты ұйымдастырушы) өзінің қағидаларында белгіленген рәсімдер мен мерзімдерге сәйкес эмитенттен алынған құжаттарды бағалы қағаздарды ұйымдастырылған сауда-саттықта орналастыруға және (немесе) айналысқа жіберуге қойылатын талаптардың сақталуы тұрғысынан тексереді және трансшекаралық рұқсат беру туралы немесе беруден бас тарту туралы шешім қабылдайды.
3. Биржа (сауда-саттықты ұйымдастырушы) трансшекаралық рұқсатқа қатысты (оның ішінде трансшекаралық рұқсат беруден бас тарту туралы) шешім қабылданған күннен кейінгі 1 жұмыс күнінен кешіктірмей эмитентті және эмитент тіркелген мемлекеттің эмитенттің бағалы қағаздарын жоғары санатты тізімге енгізуді жүзеге асырған биржасын (сауда-саттықты ұйымдастырушыларын) қабылданған шешім туралы хабардар етеді.

4. Эмитент трансшекаралық рұқсат туралы ақпаратты эмитент тіркелген мемлекеттің заңнамасында белгіленген тәртіпке сәйкес, биржаның (сауда-саттықты ұйымдастырушының) трансшекаралық рұқсат беруі туралы ақпаратты алған күннен бастап 2 жұмыс күні ішінде жария етеді.

7-бап

1. Трансшекаралық рұқсат берілген бағалы қағаздар эмитенттері:
а) трансшекаралық рұқсат берген биржа (сауда-саттықты ұйымдастырушы) тіркелген мемлекетте:
осы мемлекет биржасының (сауда-саттықты ұйымдастырушысының) қағидаларында;
осы мемлекеттің заңнамасында;
б) эмитент тіркелген мемлекетте:
эмитенттің бағалы қағаздарын жоғары санатты тізімге енгізуді жүзеге асырған осы мемлекет биржасының (сауда-саттықты ұйымдастырушысының) қағидаларында;
осы мемлекеттің заңнамасында белгіленген, ақпаратты жария етуге қойылатын талаптарды сақтауға тиіс.
2. Трансшекаралық рұқсат берілген бағалы қағаздардың эмитенттері трансшекаралық рұқсат берген биржалар (сауд-саттықты ұйымдастырушылар) тіркелген мемлекеттер мен эмитент тіркелген мемлекет белгілеген инсайдерлік ақпаратты заңсыз пайдалануға және нарыққа қатысты айла-шарғы жасауға қарсы іс-қимыл жөніндегі талаптарды сақтауға тиіс.
 3. Трансшекаралық рұқсат берген биржа (сауда-саттықты ұйымдастырушы) «Интернет» ақпараттық-телекоммуникациялық желісіндегі өзінің ресми сайтында жариялау арқылы:
а) трансшекаралық рұқсат берілген басқа мүше мемлекет эмитентінің бағалы қағаздарын ұйымдастырылған сауда-саттықта орналастыруға (айналысқа жіберуге) рұқсат берілген бағалы қағаздар тізіміне енгізу туралы;
б) трансшекаралық рұқсат берілген бағалы қағаздарды ұйымдастырылған сауда-саттықта орналастыруға (айналысқа жіберуге) рұқсат берілген бағалы қағаздар тізімінен алып тастау, осы бағалы қағаздармен сауда-саттықты тоқтату, осы бағалы қағаздармен сауда-саттықты тоқтата тұру (қайта бастау) туралы;
в) биржаның (сауда-саттықты ұйымдастырушының) қағидаларына сәйкес трансшекаралық рұқсат берілген бағалы қағаздар үшін рұқсат етілген сауда-саттық режимдерінің тізбесін қысқарту туралы, осы бағалы қағаздардың листингі санаттарының (деңгейлерінің) өзгерістері туралы;
г) тыйым салудың (шектеудің) қолданыс мерзімін көрсете отырып, трансшекаралық рұқсат берілген бағалы қағаздармен жеке операциялар жүргізуге тыйым салу немесе шектеу туралы, биржа (сауда-саттықты ұйымдастырушы) тіркелген мемлекеттің уәкілетті органының шешімі бойынша бағалы қағаздармен сауда-саттықты тоқтата тұру туралы ақпаратты жария етуге міндетті.
4. Осы баптың 3-тармағында көрсетілген ақпаратты жария ету тиісті оқиғаның басталғаны туралы мәліметтер биржаға (сауда-саттықты ұйымдастырушыға) келіп түскен күннен кейінгі немесе тиісті шешім қабылданған күннен кейінгі 1 жұмыс күнінен кешіктірмей жүзеге асырылады.
5. Трансшекаралық рұқсат берген биржа (сауда-саттықты ұйымдастырушы) эмитент және оның бағалы қағаздары туралы жария ақпаратқа, оның ішінде эмитенттің және (немесе) көрсетілген ақпарат жария етілген «Интернет» ақпараттық-телекоммуникациялық желісіндегі эмитент тіркелген мемлекет биржасының (сауда-саттықты ұйымдастырушысының) парақшасына (парақшаларына) сілтеме беру арқылы қол жеткізу тетігі жөнінде хабардар етеді.
6. Трансшекаралық рұқсат берген биржа (сауда-саттықты ұйымдастырушы) өз қағидаларына сәйкес, биржа (сауда-саттықты ұйымдастырушы) тіркелген мемлекеттің заңнамасына сәйкес құпия болып саналмайтын, эмитент пен трансшекаралық рұқсат берілген бағалы қағаздар туралы өзге де ақпаратты, сондай-ақ мұндай бағалы қағаздарға қатысты биржа (сауда-саттықты ұйымдастырушы) қабылдайтын шаралар туралы ақпаратты жария етуге құқылы.
7. Эмитент тіркелген мемлекеттің биржасы (сауда-саттықты ұйымдастырушысы) эмитенттің бағалы қағаздары жоғары санаттағы тізімнен шығарылған жағдайда тиісті шешім қабылданған күннен бастап 1 жұмыс күні ішінде бұл туралы трансшекаралық рұқсат берген басқа мүше мемлекеттердің биржаларын (сауда-саттықты ұйымдастырушыларын) хабардар етеді.
8. Трансшекаралық рұқсат берген биржалар (сауда-саттықты ұйымдастырушылар) осы баптың 7-тармағында көрсетілген ақпаратқа сүйене отырып, биржа (сауда-саттықты ұйымдастырушы) тіркелген мемлекеттің заңнамасына және өздерінің қағидаларына сәйкес бағалы қағаздар листингінің санаттарын (деңгейлерін) өзгерту туралы, сондай-ақ оларды ұйымдастырылған сауда-саттықта орналастыруға (айналысқа жіберуге) рұқсат етілген бағалы қағаздар тізімінен алып тастау туралы шешім қабылдауға құқылы және шешім қабылданған күннен кейінгі             1 жұмыс күнінен кешіктірмей эмитентті қабылданған шешім туралы хабардар етеді.
Бұл ретте осы бағалы қағаздарды ұйымдастырылған сауда-саттықта орналастыруға (айналысқа) жіберілген бағалы қағаздар тізімінен алып тастау туралы шешім қабылданғанға дейін оларға қатысты жасалған мәмілелер бойынша есеп айырысулар биржа (сауда-саттықты ұйымдастырушы) тіркелген мемлекеттің заңнамасында және (немесе) трансшекаралық рұқсат берген биржаның (сауда-саттықты ұйымдастырушының) қағидаларында белгіленген тәртіпке сай аяқталуға тиіс.

8-бап

 1. Трансшекаралық рұқсат берген биржа (сауда-саттықты ұйымдастырушы) тіркелген мемлекеттің уәкілетті органы трансшекаралық рұқсат берілген бағалы қағаздардың тиісті биржада (сауда-саттықты ұйымдастырушыда) орналастырылуын (қатар орналастырылуын) және (немесе) айналысқа жіберілуін өз құзыреті шегінде тексеруге және қажет болған жағдайда эмитент тіркелген мемлекеттің уәкілетті органына эмитентке қатысты тексеру жүргізу туралы өтінішхатпен жүгінуге құқылы.
2. Егер мұндай тексерулер жүргізу мүше мемлекеттердің заңнамасына қайшы келмесе, уәкілетті органдар осы Келісімді іске асыру шеңберінде трансшекаралық рұқсат берілген бағалы қағаздарды тиісті биржада (сауда-саттықты ұйымдастырушыда) орналастыруға (қатар орналастыруға) және (немесе) оларды айналысқа жіберуге қатысты бірлесіп тексерулер жүргізуді ұйымдастыруға құқылы.
3. Егер бұзушылықтар трансшекаралық рұқсат берілген бағалы қағаздар эмитентінің кемсітушілік әрекеттерімен байланысты болса, осы бағалы қағаздардың иелеріне – басқа мүше мемлекеттердің резиденттеріне қатысты құқықтары бұзылған бағалы қағаздардың иелері резиденттері болып табылатын мүше мемлекеттің уәкілетті органы (уәкілетті органдары) өзінің мүше мемлекетінің заңнамасына сәйкес көрсетілген эмитентті, оның лауазымды тұлғаларын жауапкершілікке тартуға бағытталған шаралар қабылдайды.
4. Егер бұзушылықтар басқа мүше мемлекет эмитентінің және (немесе) оның лауазымды тұлғаларының биржа (сауда-саттықты ұйымдастырушы) тіркелген мемлекеттің бағалы қағаздар нарығындағы теріс пайдалануға қатысты (атап айтқанда, нарыққа қатысты айла-шарғы жасау, инсайдерлік ақпаратты заңсыз пайдалану және т.б.) әрекеттерімен байланысты болса, биржа (сауда-саттықты ұйымдастырушы) тіркелген мемлекеттің уәкілетті органы өзінің мүше мемлекетінің заңнамасына сәйкес эмитентті, оның лауазымды тұлғаларын жауапкершілікке тартуға бағытталған шаралар қабылдайды.
5. Осы бапқа сәйкес тексеру жүргізген уәкілетті орган тексеру жүргізу нәтижелері бойынша эмитентке және (немесе) оның лауазымды тұлғаларына қатысты ықпал ету шараларын қолдану туралы шешім қабылданған күннен бастап 14 жұмыс күнінен кешіктірмей, бұл жөнінде эмитент тіркелген мемлекеттің уәкілетті органын, оның ішінде, егер тиісті құқық бұзушылық үшін жауапкершілік эмитент тіркелген мемлекеттің заңнамасында көзделген болса, осындай эмитентті жауапкершілікке тарту мақсатында хабардар етеді.
 6. Биржа (сауда-саттықты ұйымдастырушы) тіркелген мемлекеттің уәкілетті органы белгіленген тәртіпке сәйкес, биржаны (сауда-саттықты ұйымдастырушыны) инсайдерлік ақпаратты заңсыз пайдаланудың және (немесе) нарыққа қатысты айла-шарғы жасаудың белгіленген фактісі туралы биржаның (сауда-саттықты ұйымдастырушының) өз қағидаларында көзделген шараларды қабылдауы үшін хабардар етеді.
7. Трансшекаралық рұқсат берілген бағалы қағаздар эмитенттеріне қатысты жауапкершілік шараларын қолдану бойынша мүше мемлекеттердің мемлекеттік билік органдары және уәкілетті органдар қабылдаған шешімдерді орындауға байланысты мәселелер эмитент тіркелген мемлекеттің заңнамасында айқындалады.
8. Осы Келісімді іске асыру мақсатында уәкілетті органдар арасындағы ақпарат алмасу 2014 жылғы 23 желтоқсандағы Қаржы нарықтарында капиталдың еркін қозғалысын қамтамасыз ету үшін жағдай жасау мақсатында қаржы саласында ақпарат, оның ішінде құпия ақпарат алмасу туралы келісімге сәйкес жүзеге асырылады.

9-бап

 1. Уәкілетті органдар осы Келісімді іске асыруға байланысты мәселелерді қажет болған жағдайда Еуразиялық экономикалық комиссиясының өкілдерін тарта отырып, бірлескен консультациялар өткізу аясында қарастырады.
[bookmark: z81]2. Осы Келісімді түсіндіруге және (немесе) қолдануға байланысты даулар 2014 жылғы 29 мамырдағы Еуразиялық экономикалық одақ туралы шартта айқындалған тәртіпке сәйкес шешіледі.
3. Мүше мемлекеттердің өзара келісімі бойынша осы Келісімге жеке хаттамалар арқылы ресімделетін өзгерістер енгізілуі мүмкін.
4. Осы Келісім Одақ шеңберінде жасалған халықаралық шарт болып табылады және Одақ құқығына кіреді.
5. Осы Келісім мүше мемлекеттер қатысушысы болып табылатын басқа халықаралық шарттардан туындайтын құқықтары мен міндеттемелеріне ықпал етпейді.

10-бап

Осы Келісім оның күшіне енуі үшін қажетті мемлекетішілік рәсімдерді мүше мемлекеттердің орындағаны туралы соңғы жазбаша хабарламаны депозитарий дипломатиялық арналар арқылы алған күннен бастап күшіне енеді.


2025 жылғы «31» қаңтарда Алматы қаласында орыс тілінде бір түпнұсқа данада жасалды. 
Осы Келісімнің түпнұсқа данасы Еуразиялық экономикалық комиссияда сақталады, ол осы Келісімнің депозитарийі бола отырып, әрбір мүше мемлекетке оның куәландырылған көшірмесін жібереді.

